จักษุแพทย์ กล่าวด้วยว่า อาการจอประสาทตาเสื่อมแบ่งได้เป็น 2 ระยะ คือ ระยะแรก ผู้ป่วยประมาณ 80 % สายตายังปกติ ไม่มีการมัวลงของสายตา อาการในระยะนี้ผู้ป่วยจึงไม่สามารถสังเกตอาการได้ด้วยตนเอง ต้องให้จักษุแพทย์ตรวจวินิจฉัยและระยะที่ 2 ผู้ป่วยจะมีอาการตามัวลงเฉียบพลันโดยไม่มีอาการเจ็บปวด บางรายอาจเกิดพังผืดบนจอประสาทตา ดึงรั้งจอประสาทตาให้ลอกหลุดจากผนังตา ทำให้สายตาผู้ป่วยมืดลง หากถึงขั้นรุนแรงก็จะสูญเสียการมองเห็น ผู้ป่วยจึงควรตรวจตากับจักษุแพทย์อย่างน้อยปีละครั้ง เพื่อจะได้ตรวจเจออาการตั้งแต่ระยะแรกเพื่อรับการรักษาได้ทันท่วงที รวมถึง ควรเลือกรับประทานอาหาร ที่ไม่ส่งผลให้ระดับน้ำตาลในเลือดสูงขึ้น เช่น การทานผักมากๆ และแกงจืด ที่ไม่หวานและไม่เค็ม เป็นต้นพญ.หทัยรัตน์ กล่าวต่อไปว่า การรักษาจะใช้วิธีการฉายแสงเลเซอร์ไปที่จอประสาทตา เป็นการใช้ความร้อนกระตุ้น เพื่อห้ามการไหลซึมของน้ำเหลืองออกจากเส้นเลือดในผู้ป่วยที่จอประสาทตาบวม ในกรณีที่เกิดการงอกใหม่ของหลอดเลือดจะฉายแสงเลเซอร์ เพื่อลดการงอกใหม่ของหลอดเลือด จะช่วยลดการลุกลามของโรคในบริเวณข้างเคียง
อาการจอประสาทตาเสื่อมแบ่งได้เป็นกี่ระยะ 
2